kardosdrur/scandi-wiki huggingface dataset:
Bad Lauchstädt

Bad Lauchstädt er en by i Saalekreis i den tyske delstat Sachsen-Anhalt, som ligger sydvest for Halle.

Landsbyer og bydele 

 Delitz am Berge, (fra 2008)
 Großgräfendorf
 Kleinlauchstädt
 Klobikau, (fra 2008)
 Sankt Ulrich
 Schafstädt, (fra 2008)
 Schotterey, (fra 1956)

Eksterne henvisninger
Landsberg (Saalekreis)

Landsberg er en by i Saalekreis i den tyske delstat Sachsen-Anhalt.
Landsberg er administrationsby i Verwaltungsgemeinschaft Östlicher Saalkreis.

Geografi 
Landsberg ligger i trekanten mellem de tre byer Halle, Leipzig og Bitterfeld-Wolfen. Der er ca. 19 km i sydvestlig retning til Halle; Leipzig ligger ca. 25 km sydøst for von Landsberg og til Bitterfeld-Wolfen er der i nordlig retning ca. 15 km.

Landsbyer og bydele 
Til Landsberg hører følgende bydele
 Gollma,
 Gütz,
 Spickendorf,
 Reußen,
 Sietzsch,
 Queis med bebyggelsen Klepzig,
 Kockwitz
 Wiedersdorf
 Reinsdorf .

Eksterne henvisninger 

 Offizielle Website der Stadt Landsberg
Keltiske Hav

Det Keltiske hav (irsk: An Mhuir Cheilteach) er den del af Atlanterhavet, som ligger ved sydkysten af Irland. I øst er det forbundet med Skt. Georges Kanal, Bristolkanalen og den Engelske Kanal. Det støder også op til dele af Wales, Cornwall, Devon og Bretagne.

Randhave i Atlanterhavet
Irlands geografi
Storbritanniens geografi
Frankrigs geografi
Thranduil

Thranduil er en fiktiv person i J.R.R. Tolkiens Midgård. Han er biperson i Hobbitten og refereres til i Ringenes Herre. Thranduil er Legolas' far og konge af Dunkelskov. Thranduil førte skovelverne i Femhæreslaget.

I filmatiseringen af Peter Jackson spilles Thranduil af Lee Pace. Tauriel, lederen af hans livvagter, der spilles af Evangeline Lilly, findes derimod ikke i bogen.

Eksterne henvisninger 
 

Personer i Hobbitten
Fiktive konger
Balin

Balin er en fiktiv person i J.R.R. Tolkiens roman Hobbitten, hvor han er en vigtig figur. Han nævnes også i Ringenes herre-trilogi. Balin er Gimlis fætter og var leder af Morias miner. Han faldt under slaget mod goblinerne.

Eksterne henvisninger 
 

Personer i Ringenes Herre
Engla-mordet

Englamordet var et mord på den 10-årige pige Engla Juncosa-Höglund, bosat i Stjärnsund, Dalarna, Sverige. Sagen fik stor medieopmærksomhed i Sverige og resten af Skandinavien allerede i forbindelse med hendes forsvinden 5. april 2008, da omkring 200 personer engagerede sig i eftersøgningen af pigen, bl.a. det svenske hjemmeværn, foreninger og andre frivillige. I den efterfølgende uge deltog hundreder af mennesker i eftersøgningsarbejdet (politi, hundeførere, hjemmeværket og flere hundrede civile), der organiseredes i skovene omkring Stjärnsund samt i Torsåker-området og i skovene i Bodås.

Svensk politi pågreb efter nogle dage en 42-årig mand, Anders Eklund, hvis bil var fotograferet i nærheden af det sted, hvor pigen forsvandt. Omkring et minut tidligere havde samme fotograf fotograferet Engla cyklende i området. Politiet kunne senere konstatere, at den pågældende mand tidligere var straffet for voldtægtsforsøg. 13. april meddelte politiet, at Eklund havde erkendt forbrydelsen, og at han havde vist politiet hvor han havde gemt liget. Han erkendte desuden mordet på Pernilla Hellgren i Falun i 2000 samt en voldtægt i Sandviken i 2006.

Referencer 

Forbrydelser i Sverige
Personer der er blevet myrdet
Sveriges historie
Mord i Sverige
Favrskov Gymnasium

Favrskov Gymnasium (tidligere Amtsgymnasiet i Hadsten) er et gymnasium beliggende i Hadsten. Gymnasiet har 790 elever (2022), der primært kommer fra Favrskov Kommune, som gymnasiet også har navn efter.

Gymnasiet blev etableret i 1981 i midlertidige bygninger. De nuværende bygninger blev taget i brug i 1983 og blev frem til 2007 drevet af Århus Amt. I 2007 skiftede gymnasiet navn til det nuværende samtidig med at det overgik til selveje.

Kendte studenter 
 ca. 1987: Sørine Gotfredsen, præst, journalist og debattør
1991: Karen Rønde, advokat og tidl. folketingsmedlem
 1994: Line Holm Nielsen, journalist og forfatter
1998: Thomas Stengaard, musiker og sangskriver af bl.a. Only Teardrops
2001: Morten Thorhauge, trommeslager i det danske band Carpark North
 Ukendt år: Jens Skov Thomsen, bas og backing vokal i det danske band VETO
 2005: Chris Anker Sørensen, cykelrytter
2010: Andreas Kousholt, Radiovært P3
2017: Nicklas Sahl, Musiker.

Eksterne henvisninger 
 Favrskov Gymnasium 

Gymnasier i Danmark
Uddannelsesinstitutioner i Hadsten
Etableret i 1984
Ernst Happel

Ernst Happel (29. november 1925 – 14. november 1992) var en østrigsk fodboldspiller og senere en af Europas mest fremgangsrige og mest vindende trænere gennem tiderne.

Ernst Happel var forsvarsspiller for Rapid Wien (1939–54 og 1956–58) og Racing Paris (1954–56) og spillede 51 gange (5 mål) for Østrigs landshold. For Rapid vandt han desuden to seriemesterskaber. Happel deltog i to VM-slutspil, 1954 og 1958, og vandt bronze i førstnævnte turnering.

Eksterne henvisninger 

 

Fodbold i Østrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Rapid Wien
Fodboldspillere fra RC Paris
Fodboldtrænere fra Østrig
Trænere for Hollands fodboldlandshold
Trænere for Østrigs fodboldlandshold
Ejerlejlighed

En ejerlejlighed er en selvstændig fast ejendom, som typisk er en del af en større ejendom, oftest en etageejendom. Hver ejerlejlighed har et selvstændigt nummer under hovedejendommens matrikelnummer, således at der kan tinglyses på hver enkelt ejerlejlighed i hovedejendommen. Ejeren af en ejerlejlighed ejer direkte selve lejligheden, mens grund, trapper m.v. ejes af alle ejerne i fællesskab. Det fælles ejerskab udøves gennem ejerforeningen, som alle ejere er medlem af. I modsætning til f.eks. en lejelejlighed giver ejerlejligheden således mere frihed til beboeren, der f.eks. frit kan udleje den.

Ejerlejligheder er en almindelig juridisk ejerform i mange vestlige lande, bl.a. Belgien (siden 1924) Finland, Tyskland og siden 1966 også i Danmark. Muligheden for udstykke private ejendomme i ejerlejligheder blev dog afskaffet i 1979 og eksisterer kun for tofamiliehuse i dag. I Norge blev ejerlejligheder først introduceret som ejerform i 1983, og i Sverige først i 2009.

I 2006 var der ca. 310.000 ejerlejligheder i Danmark.

I Danmark er det kun beskikkede landinspektører der må opdele bygninger i ejerlejligheder.

Ekstern henvisning 
 

Lejligheder
Fast ejendom
Munkensdam Gymnasium

Munkensdam Gymnasium er et gymnasium beliggende i Kolding med ca. 850 elever og 80 lærere (2019). Gymnasiet blev grundlagt i 1979 og havde de første år til huse i lånte lokaler på Munkevængets Skole. De nuværende bygninger i Seest blev indviet i 1981 og består i dag af otte fløje med en idrætshal i midten. Munkensdam Gymnasium fejrede dermed sit 40-års jubilæum i efteråret 2019.

Gymnasiet er udvidet ad flere omgange:

I 2001 blev blok 1 udvidet med opdaterede lokaler og laboratorier til naturfagene. - I september 2007 blev en ny tilbygning indviet. Den rummer et videnscenter, billedkunst og et auditorium. - I sommeren 2012 blev endnu en moderne tilbygning indviet, scienceblokken med tre fysiklokaler, tre kemilokaler og tre biologilokaler.
I 2014 blev skolens administrationsfløj ombygget og udvidet.

I sommeren 2015 blev kantinen udvidet med en ekstra etage for at rumme alle skolens elever.

Munkensdam Gymnasium er præget af aktiviteter for elever og med elever, herunder
en årlige mammutfest i november måned, hvor skolens fødselsdag fejres med fælles spisning for skolens ansatte, elever og forældre til eleverne på 1. og 3. årgang. I dagene forud for festen har klasserne brugt kræfter på at pynte deres borde efter et selvvalgt tema. Efter spisningen er der fest med musik over hele skolen, og adgang for skolens tidligere elever.
Samarbejde med Koldings folkeskoler. De lokale folkeskoler kan booke et besøg af MRU (Munkensdam Ruller Ud), hvor gymnasieelever overtager undervisningen af folkeskoleeleverne. Scienceraketten modtager derimod besøg fra folkeskolerne på gymansiet.
 Et alsidigt udbud af talentaktiviteter, både i og uden for skolen.
Internationalt arbejde, herunder en international klasse pr. årgang, udvekslingsophold og ekskursioner.
Munkensdam Musical. Siden 2012 har Munkensdam Gymnasium afholdt en årlig elevstyret musical. I 2015 vandt Munkensdam Musical Forening Kolding Kommunes kulturpris.

Gymnasiets nuværende rektor er Per Møller, som selv er tidligere elev på skolen.

Gymnasiets rektorer 
Arne Jensen fra 1979 til 1999
Lene Hauge fra 1999 til 2018
Per Møller fra 2018 -

Kendte studenter 
Rasmus Bjerg, skuespiller
Michael Pagaard Madsen, arkitekt
Melvin Kakooza, komiker

Kilder og henvisninger 

 Munkensdam Gymnasiums hjemmeside

Gymnasier i Danmark
Uddannelse i Kolding
Etableret i 1979
Bygninger, konstruktioner og anlæg i Kolding
Allerød Gymnasium

Allerød Gymnasium (AG) er et STX-gymnasium beliggende i Allerød Kommune. Gymnasiet har ca. 700 elever og 70 lærere. Som følge af vækst i elevtallet blev skolen i 2013 og 2015 udvidet med tilbygninger til henholdsvis lærere og elever i form af lærerforberedelses- og klasselokaler. Skolen har egen idrætshal. Skolen har 27 klasser fordelt på tre årgange.

Eleverne kommer primært fra Farum, Hillerød, Birkerød, Søllerød, Virum, Lynge og Allerød.

Kendte studenter fra Allerød Gymnasium 
 ca. 1981: Nikolaj Cederholm, dramatiker, instruktør, skuespiller og teaterdirektør
 ca. 1982: Anders Blichfeldt, musiker
 1990: Kåre Quist, journalist og tv-vært
 1991: Lena Maria Christensen, skuespillerinde
 ca. 1994: Carsten Fredgaard, fodboldspiller
 1994: Rikke Rønholt, management konsulent og atlet
 2007: Lotte Friis, svømmer
 2007: Julie Rudbæk, skuespiller
 2008: Sofie Hagen, standup-komiker
 2012: Peter Rothmann Rasmussen, professionel counter strike-spiller

Rektorer 
 1978–2003: Jørgen Castenschiold
 2003–2020: Kirsten Schiellerup
 2020–: Anders Wind

Referencer

Eksterne henvisninger 
 Allerød Gymnasiums hjemmeside

Gymnasier i Danmark
Gymnasium
Lillerød
Bibliotek overalt

bibliotek overalt er et internetkursus der bruger quiz-formen til at forbedre deltagernes viden om biblioteker. Der arbejdes med tre niveauer der har de populære betegnelser: den gode, den onde og den grusomme.

På bibliotekernes kurser kan bibliotek overalt bruges til almindelig biblioteksorientering, til generelle netkurser eller til emnekurser.

bibliotek overalt indgår i "Net Timen" som indeholder modulerne: Net Timen om Forbrug, Daglignettet, Supersøgeren og bibliotek overalt. Disse moduler opdateres to gange årligt.

Projektet er finansieret af Biblioteksstyrelsen og udviklet af Helsingør Kommunes Biblioteker.

Se også 
 Informationssøgning
 E-learning, engelsk for E-læring: undervisningsformer baseret på hjemmecomputere.

Eksterne henvisninger 
 Nettimen.dk
 Daglignettet.dk 
 Supersoegeren.dk
 bibliotekoveralt.dk 

Undervisningsmaterialer
Netbiblioteker
Biblioteker i Danmark
Dronninglund Gymnasium

Dronninglund Gymnasium er et gymnasium i Dronninglund i det østlige Vendsyssel.

Gymnasiet blev oprettet af Nordjyllands Amt i 1979 og havde de første år til huse i lånte lokaler på Dronninglund Skole. I august 1981 stod gymnasiets nuværende bygninger færdig. Siden 1990 har gymnasiets rektor været Peter Hvid Jensen, der valgte at træde af som rektor i 2013.

Eksterne henvisninger 
 Dronninglund Gymnasiums hjemmeside 
 Dronninglund Gymnasium på facebook

Gymnasier i Danmark
Gymnasium
Etableret i 1979
Lejlighed

En lejlighed er en del af en større beboelsesbygning. Lejlighedskomplekser kan rumme få eller mange lejligheder.

Lejligheder i Danmark

Ejerform

Lejelejligheder 
I Danmark kan lejligheder til udlejning deles i to hovedkategorier: almene lejligheder, der administreres af almene boligorganisationer, og privatejede udlejningsboliger ejet af privatpersoner, selskaber eller pensionskasser. Lovgivningen for de to områder er væsensforskellige.

Beboeren betaler leje til udlejeren. Denne leje er typisk månedlig og kan være inkl. eller ekskl. forbrug af el, varme, vand og udgifter til radio- og tv-kanaler.

Lejernes LO er en interesseorganisation for lejere.

Ejerlejligheder 

Mange lejligheder beboes af ejeren selv. Disse lejligheder har et selvstændigt lejlighedsnummer under hovedejendommens matrikelnummer, således at hver enkelt ejerlejlighed i hovedejendommen kan tinglyses.

Andelslejligheder 

Beboerne i en ejendom, der er opdelt i lejligheder, kan hver eje en andel af ejendommen. Den enkelte beboer bliver således medlem af en andelsboligforening og ejer en andel af foreningens formue med brugsret til sin egen lejlighed.

Lovgivning 
Lejeloven og boligreguleringsloven har indflydelse på vilkår og huslejefastsættelse i lejelejligheder.

Eksterne henvisninger
Amnesti

Amnesti (fra græsk amnestia = glemsel, af a- og mnestis = "hukommelse" ) er en lovmæssig eller administrativ handling, med hvilken samfundet fritager personer eller grupper for strafansvar ved udførte  lovovertrædelser og forseelser. Det betyder, at en strafforfølgning ophører, og at virkningen af idømte straffe bortfalder.

Amnesti betyder, at en påtegning i straffeattesten bliver renset for nævnte forhold.

Amnesti rangerer i lovmæssig sammenhæng højere end benådning.

Grundloven i forbindelse med amnesti
§ 24

Kongen kan benåde og give amnesti. Ministrene kan kun med Folketingets samtykke benåde for de dem af rigsretten idømte straffe. Det bør dog bemærkes, at der med "Konge" reelt menes regeringen.

Ældst kendte eksempel på amnesti
Thrasybulos styrtede i 403 f.Kr de 30 tyranner, der i en ottemåneders periode havde regeret Athen som et oligarki. Imidlertid var det muligt for hver af tyrannerne at vende tilbage til Athen, hvis han accepterede euthynai (dvs. underkastede sig en granskning af sin opførsel, mens han sad ved magten). Til gengæld svor athenerne en ed om amnesti til de hjemvendte.

Noter 

Retsvidenskab
Gimle (Roskilde)

Gimle er et regionalt spillested, studenterhus og ungdomskulturhus i Roskilde.

Hvert år i juli måned er Gimle med til at arrangere en række gratis koncerter i Byparken.

Fakta 
Gimle har tre scener; en koncertsal med plads til 500 stående eller 240 siddende gæster, kælderen med plads til 150 stående eller 80 siddende kan opleve forestillingen samt Kulturcafeen med en kapacitet på 60 gæster.

Historie 

Gimle åbnede mandag den 2. maj 1988 i Ringstedgade 30 efter et halvt års ombygning, og frem til den 15. maj 2000 blev cafeen drevet på privat basis som musikcafé, spillested og spisehus. Herefter blev ejerskabet overtaget af Fonden Rytmisk Roskilde, der driver den i dag med Foreningen Gimle som driftsansvarlig. 1. januar 2001 blev Gimle udnævnt til regionalt spillested, en titel som deles med steder som Vega i København og Train i Århus.

Lokalerne i Ringstedgade blev efterhånden for små for det øgende antal arrangementer, og jagten på nye lokaler endte ved Roskildes gamle vandværk på Helligkorsvej, som havde stået tomt i flere år og viste sig at passe godt til formålet. Efter en massiv ombygning var Vandværket klar til at indflytning i sommeren 2006, hvor Gimle rykkede ind.

Frivilligt arbejde 

Gimles koncerter afvikles af et team frivillige – Gimles afviklingshold. I alt er holdet på ca. 100 personer. Alle husets frivillige medarbejdere har stor erfaring fra Gimle, men også fra arrangementer udenfor huset (bl.a. Roskilde Festivals scener). Det er de frivillige, som tager sig af de fleste opgaver i huset fra at hjælpe på scenen og stå i bar og garderobe til at arrangere større og mindre happenings. Udover de frivillige, som udgør basisen i huset, tager et mindre antal lønnet ansatte sig af opgaver som booking og produktion.

Referencer

Eksterne henvisninger 
 Gimles hjemmeside

Bygninger, konstruktioner og anlæg i Roskilde
Spillesteder i Danmark
Kultur i Roskilde
Etableret i 1988
Maid in Akihabara

Maid in Akihabara (めいどinあきはばら, Meido in Akihabara) er en japansk tv-serie i 6 afsnit skabt i 2005 og offentliggjort dels på hjemmesiden netcinema.tv  og dels på dvd 24. februar 2006.

Serien er ikke udsendt på dansk.

Plot 
Eks-barpigen Saki er på flugt fra en gruppe yakuza (Japans svar på Mafiaen) og ender i Akihabara, Tokyo, centret for otakuer. Her får hun job i maid caféen Meido no miyage (Maid's gift), og efter nogle startvanskeligheder bliver hun snart populær blandt den lille cafes stamkunder. Men hendes forfølgere, en lille udbrydergruppe med store ambitioner, kommer på sporet af hende, og snart kæmper yakuzaer og otakuer mod hinanden med alle midler.

Medvirkende 
 MAKO (Mako Sakurai) – Saki Shinohara, hovedpersonen der ikke længere vil være i kløerne på yakuza. Hun kommer hovedkulds ind i den for hende fremmede verden af otaku, som hun efter nogle startvanskeligheder lærer at sætte pris på. En pris der bliver stor, da hun både viser sig i økonomisk knibe og forfulgt af yakuza.
 Risa Odagiri – Miyabi, den anden tjenestepige og cafeens primadonna, der ikke giver meget for nybegynderen Saki. Stræber efter at blive et idol men spørgsmålet er, om talentspejderne har opdaget det.
 Mariko Fujita – Himeko, den tredje tjenestepige der arbejder der for cosplayets skyld. Tilsyneladende en altid sød og smilende pige men også den type der lytter med – skjult i tøjstativet!

 Takeshi Yoshikoa – Maeno 
 Nakakura Kentaro – Hajime, en af stamkunderne der forklarer Saki, hvad otaku ønsker og ikke ønsker.
 Yuuichi Koshimura – Kado Shirogawa

Afsnit

Eksterne henvisninger 
 Officiel hjemmeside 
 

Tv-serier fra Japan
John Iversen

John Iversen (født 4. januar 1954 i Grindsted) er er uddannet folkeskolelærer og kendt som en dansk politiker, der har repræsenteret først Socialistisk Folkeparti og fra 1996 Socialdemokraterne i Europa-Parlamentet.

Perioder i parlamentet 
Iversen var medlem af EF-Parlamentet i 1985-1994 og i 1996-1999. Han blev første suppleant ved valgene i 1984, 1994 og 1999, mens han blev valgt som ordinært medlem i 1989.

I 1984 blev Iversen første suppleant for SF's Bodil Boserup. Den 1. januar 1985 meldte Grønland sig ud at EF, og Iversen overtog den ledige plads efter Finn Lynge fra Siumut.

I 1989 genopstillede Bodil Boserup ikke, og Iversen blev valgt som hendes afløser. 

I 1994 blev Lilli Gyldenkilde valgt som SF's medlem af parlamentet, mens Iversen måtte nøjes med at blive første suppleant. Den 14. januar 1996 trådte Gyldenkilde tilbage på grund af sygdom, og dagen efter overtog Iversen pladsen. Allerede den 1. oktober 1996 skiftede Iversen parti fra SF til Socialdemokratiet, angiveligt fordi han havde erfaret, at "EU godt kunne bruges til noget".  Trods kritik fra sit gamle parti beholdt Iversen sit sæde i parlamentet. Dermed havde SF ingen repræsentant i parlamentet fra oktober 1996 til juni 1999.

I 1999 opstillede Iversen for Socialdemokaterne. Helle Thorning-Schmidt fik 38 flere personlige stemmer end Iversen. Derved fik Thorning-Schmidt Socialdemokratiets tredje og sidste mandat, mens Iversen igen blev første suppleant.

Diætsagen 
John Iversen kom i den europæiske presses søgelys i den såkaldte diætsag i oktober 1996. Den britiske tv-station ITV afslørede med skjult kamera, at Iversen i lighed med en række kolleger havde skrevet sig på deltagerlisten til et møde og derfor modtog en diæt på 1600 kr., selv om han ikke deltog i mødet, men i stedet umiddelbart efter forlod Bruxelles for at tage flyet til Danmark. Iversen har selv betegnet sagen som "sit livs fejltagelse.

Talsmand for Ritt Bjerregaard 
I parlamentet var Iversen bl.a. næstformand for miljøudvalget. Efter sin parlamentariske karriere blev han pressetalsmand for EU-kommissær Ritt Bjerregaard og senere assisterende pressechef for Socialdemokraterne. I 2001 stillede han op til Folketinget for Socialdemokraterne i Aalborg Vestkredsen – dog uden at blive valgt.

Ledende partifunktionær 
I 2004 var Iversen leder af den socialdemokratiske valgkamp, der bl.a. sikrede Poul Nyrup Rasmussen et "kanonvalg" ved valget til Europaparlamentet.  Herefter var han indtil 2011 ansat i partiets pressetjeneste på Christiansborg. Efter valget i 2011 tiltrådte han en stilling i et rådgivende firma.

Henvisninger

Bibliografi 
 Europas Miljøproblemer (1988)
 Det Nationale Kompromis – Danmark og det nye Europa

Socialdemokrater fra Danmark
Medlemmer af Europa-Parlamentet fra Danmark 1984-1989
Medlemmer af Europa-Parlamentet fra Danmark 1989-1994
Medlemmer af Europa-Parlamentet fra Danmark 1994-1999
Personer fra Grindsted
Politikere fra SF
Lærere fra Danmark
Folkeafstemningen om salg af Dansk Vestindien

Folkeafstemningen om salg af Dansk Vestindien var den første ikke-bindende folkeafstemning i Danmark. Den drejede sig om, hvorvidt De dansk-vestindiske øer skulle sælges til USA for 25 millioner dollar i guld. I 2014 svarer det ca. til en købekraft på 463 mio. $ eller omkring 2,5 mia. kr. Afstemningen blev afholdt 14. december 1916 og var det første valg hvor kvinder kunne stemme efter ændringen i Danmarks Riges Grundlov året før, der dog endnu ikke var trådt i kraft. 283.000 stemte for et salg og 158.000 stemte imod.

Valgdeltagelsen var kun på 37.4%. 64.2% stemte for 35.8% imod. Nejsiden havde flertal i Gentofte Kommune og Hjørring Amt.

Indbyggerne i Dansk Vestindien havde ikke stemmeret, men ved to uofficielle afstemninger på Sankt Croix, arrangeret af David Hamilton Jackson, stemte i alt 4.027 for et salg og syv imod.

Øerne blev formelt overleveret til USA den 31. marts 1917 og omdøbt til U.S. Virgin Islands.

Referencer

Henvisninger 
 Lov om Nedsættelse af en Rigsdagskommission og Afholdelse af en Folkeafstemning angaaende Konventionen mellem Danmark og de amerikanske Forenede Stater om Overdragelse til de nævnte Stater af Øerne St. Thomas, St. Jan og St. Croix i Vestindien.

Dansk Vestindien
Salg af Dansk Vestindien
Politik i 1916
Salg af Dansk Vestindien
Salg af Dansk Vestindien
Danmark i 1910'erne
Vejlby IK Fodbold

Vejlby IK Fodbold (forkortet Vejlby IK, VIK) er en dansk fodboldklub, beliggende i Vejlby, i den nordlige ende af Aarhus. Klubben er en selvstændig afdeling under hovedafdelingen Vejlby Idræts Klub og er således underlagt Vejlby Idræts Klubs fælles vedtægter. I sommeren 2016 fusionerede Vejlby IK Fodbold med IK Skovbakken til eliteholdet VSK Aarhus. Fusionsklubbens navn repræsenterer såvel elite-damerne som -herrerne.

Klubbens 1. herreseniorhold er rykket op de seneste 2 sæsoner, ikke mindst takket være stortalentet Lasse Hovesen (bedre kendt som Kapunen), og spiller i sæsonen forår 2011 i Jyllandsserie 2 under Jydsk Boldspil-Union (JBU). 

Førsteholdet på damesiden spiller nu under navnet "VSK Aarhus", men har gennem flere sæsoner før sammenlægningen, som "Vejlby IK", ligget i toppen af Kvindernes 1. division.

Klubbens historie
Klubben blev stiftet den 29. september 1949 af Venge Petersen, Kaj Andersen, Kurt Carlsen og Jørgen Jørgensen under navnet Vejlby Boldklub (VB) og blev den første afdeling under hovedafdelingen, som i dag har mange andre underafdelinger. Foreningen gik imidlertidigt under øgenavnet Vejlby Bondeklub, hvorfor man hurtigt valgte at foretage en ændring af klubbens navn til Vejlby Idræts Klub (VIK).

Ekstern kilde/henvisning
 Officiel hjemmeside for Vejlby IK Fodbold 

Fodboldklubber under DBU Jylland
Sportsklubber i Aarhus